A 2017–2018-as UEFA-bajnokok ligája a legrangosabb európai nemzetközi labdarúgókupa, mely jelenlegi nevén 26., jogelődjeivel együttvéve 63. alkalommal került kiírásra. A döntőnek a kijevi Olimpiai Stadion adott otthont. A győztes részt vett a 2018-as UEFA-szuperkupa döntőjében, ahol az ellenfele a 2017–2018-as Európa-liga győztese, a spanyol Atlético Madrid volt, valamint a 2018-as FIFA-klubvilágbajnokságra is kijutott. A BL-t a spanyol Real Madrid nyerte, egymás után harmadszor, valamint története során 13. alkalommal.